**DĖL LĖŠŲ SKYRIMO**

2019 m. balandžio 24 d. Nr. DĮV-404

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1 ir 5.2 papunkčiais ir atsižvelgdamas į Šilalės rajono dviračių sporto klubo „Kvėdarna“ pirmininko 2019 m. balandžio 17 d. prašymą, Didkiemio kaimo bendruomenės pirmininko 2019 m. balandžio 8 d. prašymą Nr.DKB-01 „Dėl išlaidų skyrimo“, Šilalės rajono savivaldybės kultūros centro direktorės 2019 m. balandžio 10 d. prašymą Nr.SD-192-(4.38) „Dėl mėgėjų meno kolektyvų dalyvavimo tarptautiniame folkloro festivalyje Prahoje“ ir viešosios įstaigos „Šou imperija“ direktoriaus 2019 m. balandžio 16 d. prašymą:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 3 674,45 Eur;

1.1. Šilalės rajono dviračių sporto klubui „Kvėdarna“ – 700,0 Eur (padengti organizuojamų tarptautinių dviratininkų lenktynių Ramūno Navardausko taurei laimėti, kurios vyks 2019 m. birželio 14–15 dienomis Šilalės rajono bei miesto plentuose, išlaidų dalį);

1.2. Didkiemio kaimo bendruomenei – 174,45 Eur (padengti komunalinių paslaugų (už elektros galią) už 2018 m. ir 2019 m. I ketvirtį išlaidas);

1.3. Šilalės rajono savivaldybės kultūros centrui – 1 000,0 Eur (padengti mėgėjų meno kolektyvų dalyvavimo tarptautiniame folkloro festivalyje Prahoje, kuris vyks 2019 m. liepos 18–21 dienomis, išlaidų dalį);

1.4. Viešajai įstaigai „Šou imperija“ – 1 800,0 Eur (prisidėti prie projekto „Svečiuose pas Dionizą Pošką“ įgyvendinimo išlaidų).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (Herkaus Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus